《送陈养晦赴松阳校官》
宋代·戴表元

书生不用世，什九隐儒官。
抱璞岂不佳，居贫良独难。
陈子剡中岂，盛年早弹冠。
尝搴丹丘云，亦窥沧海澜。
仙真愿喜笑，鱼龙从盘桓。
天风一吹激，却步赤松关。
谅子太宇定，悠然置悲欢。
但令怀居辈，极目劳追扳。

作者简介：戴表元(1244～1310）宋末元初文学家，被称为“东南文章大家”。字帅初，一字曾伯，号剡源，庆元奉化剡源榆林（今属浙江班溪镇榆林村）人。宋咸淳七年进士，元大德八年，被荐为信州教授。再调婺州，因病辞归。论诗主张宗唐得古，诗风清深雅洁，类多伤时悯乱、悲忧感愤之辞。著有《剡源集》